Nories is bevoorreg om te kan spog met twee Protea-atlete wat Suid-Afrika by die Olimpiese jeugspele verteenwoordig het! Baie geluk aan Ruan Lange, wat 'n goue medalje gewen het in gimnastiek, en Dané Roets met 'n brons medalje vir gewigstoot.
"Waar die heuwel dien as voetstuk en 'n wye uitsig bied, staan ons skool, ons Alma Mater"....Hoërskool Noordheuwel vanuit die lug, met die liggies van Johannesburg in die agtergrond.
Nories se fasiliteite is besonders. Die gimnasium spog met moderne toerusting en ons kondisionerings-guru, Hogan sorg dat ons sportspanne fiks bly. Sportspanne kom oefen gereeld. Soos die spreekwoord lui: "'n Gesonde liggaam, huisves 'n gesonde gees."
Dr Jac Fourie Klubhuis – Tydens tuis atletiekbyeenkomste of wintersportgeleenthede, kan besoekers die Norie-gasvryheid hier beleef. Die stoep is die perfekte plek om te wees as jy ‘n atleet of rugbyspeler wil dophou. ( …en natuurlik die mooiste sonsondergang in die weste te beleef, NET hier op Nories se stoep!)
Klub Nories – Hierdie toevoeging tot Nories se terrein is ‘n gesellige plek vir ouers om saam te kuier sodra die geleentheid homself voordoen. Wat is nou lekkerder as om na ‘n rugbywedstryd te gesels oor die wedstryd? Bring daardie vleisie…die vuur brand!
Die Departement van Onderwys se aanlyn registrasies vir 2020 open op Maandag 15 April 2019 en sluit op 28 Mei 2019 vir voornemende Graad 8's. Meer inligting rondom registrasie en belangrike datums vir 2020, soos bv. inligtingsaand en opedag sal onder Nuwe Nories bekend gemaak word. ‘Aansoek om toelating’ dokumentasie wat by die skool of op die webblad beskikbaar is, kan voltooi word en dien as aanvullende inligting tot die amptelike aanlyn registrasie.
Noordheuwel se eie klerewinkel, is daagliks oop gedurende die skoolkwartaal vanaf 6h45 tot 14h30. Kontak Engela Briedenhann (011) 954-0594 / 083-644-7344 of Ilandi van Rooyen 072-259-2171 vir pryse of kwotasies, of vir volledige inligting, lees meer onder klerewinkel
Indien die totale bedrag voor 31 Maart 2019 betaal word, ontvang u 'n korting van R1500. Debietordervorms is by die kantoor beskikbaar.